CELEX: C2005/006/43
Language: lt
Date: 2005-01-08 00:00:00
Title: 2004 m. spalio 1 d. Teisingumo Teismo nutartis (penktoji kolegija), Byloje C-480/03 (dėl Cour d'arbitrage prašymo priimti prejudicinį sprendimą): Hugo Clerens, b.v.b.a. Valkeniersgilde prieš Gouvernement wallon, Conseil des ministres (Darbo reglamento 104 straipsnio 3 dalis — Direktyva 79/409/EEB — Laukinių paukščių apsauga — Nelaisvėje gimusios ir išaugintos rūšys)

8.1.2005   
            
            
               LT
            
            
               Europos Sąjungos oficialusis leidinys
            
            
               C 6/22
            
         
      TEISINGUMO TEISMO NUTARTIS
   
   (penktoji kolegija)
   2004 m. spalio 1 d.
   Byloje C-480/03 (dėl Cour d'arbitrage prašymo priimti prejudicinį sprendimą): Hugo Clerens, b.v.b.a. Valkeniersgilde prieš Gouvernement wallon, Conseil des ministres (1)
   
   (Darbo reglamento 104 straipsnio 3 dalis - Direktyva 79/409/EEB - Laukinių paukščių apsauga - Nelaisvėje gimusios ir išaugintos rūšys)
   (2005/C 6/43)
   Proceso kalba: prancūzų ir olandų
   Byloje C-480/03 dėl Cour d'arbitrage (Belgija) 2003 m. spalio 29 d. sprendimu, kurį Teisingumo Teismas gavo 2003 lapkričio 18 d., pagal EB sutarties 234 straipsnį pateikto prašymo priimti prejudicinį sprendimą byloje tarp Hugo Clerens, b.v.b.a. Valkeniersgilde ir Gouvernement wallon, Conseil des ministres, Teisingumo Teismas (penktoji kolegija), susidedantis iš kolegijos pirmininko C. Gulmann, teisėjų R. Silva de Lapuerta (pranešėja) ir J. Makarczyk, generalinė advokatė: J. Kokott, sekretorius: R. Grass, 2004 m. spalio 1 d. priėmė nutartį, kurios rezoliucinėje dalyje nurodyta:
   1979 m. balandžio 2 d. Tarybos direktyva 79/409/EEB dėl laukinių paukščių apsaugos turi būti aiškinama taip, kad ji yra netaikoma nelaisvėje gimusioms ir išaugintoms rūšims ir todėl pagal šiuo metu galiojančią Bendrijos teisę valstybės narės turi teisę reglamentuoti šią sritį, nepažeisdamos 28-30 straipsnių nuostatų.
   
      (1)  OL C 35, 2004 2 7.